PATVIRTINTA
Kėdainių  rajono savivaldybės administracijos
Kėdainių miesto seniūnijos
Laikinosios turto nuomos  konkurso komisijos posėdžio 
2023 m. kovo 7 d. protokolu  Nr. 2
                                          
TURTO VIEŠO NUOMOS KONKURSO SĄLYGOS

1. Turto viešo nuomos konkurso sąlygos parengtos vadovaujantis Kėdainių rajono savivaldybei nuosavybės teise priklausančio ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašu, patvirtintu Kėdainių rajono savivaldybės tarybos 2019 m. spalio 25 d. sprendimu Nr. TS-239 „Dėl Kėdainių rajono savivaldybei nuosavybės teise priklausančio ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašo patvirtinimo“ ir Kėdainių rajono savivaldybės tarybos 2023 m. vasario 24 d. sprendimu Nr. TS-61 „Dėl leidimo Kėdainių rajono savivaldybės administracijos Kėdainių miesto seniūnijai nuomoti nekilnojamąjį turtą“.
2. Turto valdytojas: Kėdainių rajono savivaldybė (įmonės kodas 188768545), adresas: J. Basanavičiaus g. 36,  Kėdainiai, tel. (8 347) 69 550.
3. Konkurso objektas – 65,85 kv. m. bendro ploto pastatas-infocentras (plane pažymėtos 2H1ž, unikalus Nr. 4400-5010-8095), bei 138 kv. m. ploto kiti inžineriniai statiniai-pergolos (plane pažymėtos p1, p2, unikalus Nr. 4400-5545-9499), esančių Kėdainiai, Minareto g. 8, nuoma.
	4. Galima patalpų naudojimo paskirtis:
4.1. Maisto, gėrimų, suvenyrų, meno dirbinių ir kita mažmeninė prekyba;
4.2. Poilsio ir sporto reikmenų nuoma;
4.3. Maitinimo ir gėrimų teikimo veikla nurodyta ir suderinta su Valstybinės maisto ir veterinarijos tarnybos Kauno departamentu (pridedama VMVT 2023-01-27 raštas Nr. 33S-(33.6.)-291.
5. Pradinė nuomos kaina – 203,85 Eur per mėn. (1 kv. m. – 1,00 Eur per mėn.)
6. Nuomos mokestis skaičiuojamas:
6.1. kas mėnesį, prieš prasidedant mėnesiui, bet ne vėliau kaip iki einamojo mėnesio 10 (dešimtos) dienos (jei tai nedarbo diena – iki kitos po jos einančios darbo dienos) pagal pateiktą sąskaitą. Nuomininkas taip pat kas mėnesį moka mokesčius už elektros energiją ir vandenį. Nuomininkas sąskaitas faktūras apmoka per 5 darbo dienas nuo sąskaitos gavimo. Nuoma pradedama skaičiuoti nuo turto perdavimo-priėmimo akto pasirašymo dienos. Nuomininkas, per turto nuomos sutartyje nustatytą terminą nesumokėjęs nuomos ir (ar) kitų mokesčių ir įmokų, moka 0,05 procento dydžio delspinigius nuo visos nesumokėtos sumos už kiekvieną pavėluotą dieną.
6.2. nuomos mokestis neskaičiuojamas už pergolas (138 kv.m.) nuo lapkričio 1 d. iki kovo 31 d.
         7. Nuomos terminas – 5 metai.
8. Konkurso dalyvių registravimo vieta – Kėdainių miesto seniūnija, Kėdainiai, S. Jaugelio Telegos g. 2,  305 kab., (įgaliotas asmuo Renata Laučienė, sekretorė tel. 8347 67287, el. p. miesto.seniunija@kedainiai.lt), 2023 m. kovo 20-23 d. (nuo  8.00-16.00 val., pietų pertrauka 12.00-12.45 val.). 
         9. Konkurso dalyvio pradinio įnašo dydis – 611,55 Eur (3 mėnesių pradinės nuomos dydžio suma), kuris sumokamas į Kėdainių rajono savivaldybės administracijos Kėdainių miesto seniūnijos sąskaitą LT32 7300 0100 0252 3032 (AB Swedbank, mokėjimo paskirtis: „Dalyvio pradinis įnašas“). Pradinis įnašas turi būti sumokėtas prieš registruojantis konkurso dalyviu.
	10. Nekilnojamąjį turtą apžiūrėti galima 2023 m. kovo 13-17 d. nuo 8.00 iki 16.00 val. (pietų pertrauka 12.00-12.45 val.). Už patalpų apžiūrą atsakingas Vytautas Petraitis, darbo organizavimo inžinierius, tel. Nr. 861621806, el. p. vytautas.petraitis@kedainiai.lt.
11. Komisijos posėdis vyks Kėdainių miesto seniūnijoje, adresu Kėdainiai, S. Jaugelio Telegos g. 2,  3 aukšto salėje, 2023 m. kovo 24 d. 10.00 val.
         12. Konkurso dalyviai šių konkurso sąlygų 8 punkte nurodytu laiku pateikia įgaliotam registruoti konkurso dalyvius asmeniui užklijuotą voką, ant kurio turi būti užrašyta: konkurso dalyvio pavadinimas ir adresas, turto, kurio nuomos konkursas buvo skelbtas, pavadinimas, adresas ir nuoroda „Turto nuomos konkursui“. Kartu su voku pateikiami pradinio įnašo sumokėjimą patvirtinantys dokumentai. Jei konkurso dalyvis voką siunčia paštu, turi būti teikiami du vokai: ant pagrindinio voko turi būti užrašyta: konkurso dalyvio pavadinimas, adresas ir nuoroda „Turto nuomos konkursui“; į pagrindinį voką turi būti įdėtas finansų įstaigos išduotas (-i) dokumentas (-ai), patvirtinantis (-ys), kad pradinis įnašas sumokėtas ir kitas užklijuotas vokas su konkurso dokumentais, ant kurio turi būti užrašyta: konkurso dalyvio pavadinimas ir adresas, elektroninis paštas, turto, kurio nuomos konkursas buvo skelbtas, pavadinimas, adresas, nuoroda „Turto nuomos konkursui“. Jei  konkurso dalyvis voką teikia elektroninėmis priemonėmis, įgaliotam registruoti konkurso dalyvius asmeniui el. paštu turi pateikti finansų įstaigos išduotą (-us) dokumentą (-us), patvirtinantį (-čius), kad pradinis įnašas sumokėtas ir užkoduotą aplanką su užrašu „Turto nuomos konkursui“ su konkurso dokumentais (slaptažodis pateikiamas ne vėliau kaip 30 min. iki komisijos posėdžios). Voke turi būti pateikti šie dokumentai: 
         12.1. paraiška, kurioje nurodomas konkurso dalyvio ar jo įgalioto asmens vardas, pavardė, ir gyvenamosios vietos adresas, telefono numeris, elektroninio pašto adresas (fiziniams asmenims), arba asmens teisinė forma, pavadinimas, kodas ir buveinės adresas, steigimo dokumentų kopijos, telefono numeris, elektroninio pašto adresas (juridiniams asmenims), pasiūlymas, kuriame nurodomas siūlomas konkretus nuompinigių dydis, konkurso dalyvio sąskaitos, į kurią reikia pervesti grąžinamą pradinį įnašą, rekvizitai;
         12.2. nustatyta tvarka patvirtintas įgaliojimas, jeigu konkurso dalyviui konkurse atstovauja įgaliotas asmuo.
         13. Įgaliotas registruoti konkurso dalyvius asmuo registruoja konkurso dalyvius turto nuomos konkurso dalyvių registracijos pažymoje. Pasibaigus konkurso dalyvių registravimo laikui, registracijos pažymoje įrašoma, kada baigta registracija, pažymą pasirašo įgaliotas registruoti konkurso dalyvius asmuo ir komisijos pirmininkas. 
         14. Konkurso dalyvių registracijos pažymoje turi būti šie rekvizitai: konkurso dalyvio registracijos eilės numeris, voko gavimo data ir tikslus laikas (minučių tikslumu), konkurso dalyvio pavadinimas. Konkurso dalyvio registracijos eilės numeris užrašomas ant konkurso dalyvio pateikto užklijuoto voko. 
15. Konkurso dalyviui pateikiamas konkurso dalyvio pažymėjimas, kuriame nurodytas registracijos eilės numeris, voko gavimo data ir laikas (minučių tikslumu), komisijos posėdžio vieta (adresas), data ir tikslus laikas. 
         16. Asmenys konkurso dalyviais neregistruojami, jeigu jie nesumokėjo pradinio įnašo ir nepateikė finansų įstaigos išduotų dokumentų, patvirtinančių, kad šis įnašas sumokėtas, jeigu pateikė neužklijuotą voką arba pasibaigus skelbime nurodytam dokumentų registravimo laikui, jeigu pagal užrašą ant gauto užklijuoto voko neįmanoma identifikuoti norimo išsinuomoti turto, jeigu nurodyti trūkumai neištaisomi, kol dokumentai registruojami. Asmenims, dėl šių priežasčių neregistruotiems konkurso dalyviais, ne vėliau kaip kitą darbo dieną po dokumentų gavimo, dokumentai išsiunčiami registruotu laišku.
         17. Iki komisijos posėdžio pradžios konkurso dalyvių vokai su dokumentais neatplėšiami, kiti asmenys su duomenimis apie įregistruotus konkurso dalyvius nesupažindinami.
         18. Viešas nuomos konkursas vykdomas per komisijos posėdį.
         19. Dalyvauti konkurse turi teisę įregistruoti konkurso dalyviai, turintys registracijos pažymėjimą ir pateikę asmens tapatybę patvirtinantį dokumentą.
         20. Per komisijos posėdį konkurso dalyviai įsitikina, kad vokai su dokumentais nepažeisti, komisijos pirmininkas atplėšia vokus, nepažeisdamas voko užklijavimo juostos. Komisijos nariai, nustatę, kad konkurso dalyvių vokuose yra visi šių sąlygų 12 punkte nurodyti dokumentai, skelbia konkurso dalyvių siūlomus turto nuomos dydžius.
         21. Konkurso laimėtoju pripažįstamas konkurso dalyvis, pasiūlęs didžiausią nuomos dydį. Jeigu tokį pat (didžiausią) dydį pasiūlo keli dalyviai, laimėtoju pripažįstamas dalyvis, anksčiau įregistruotas konkurso dalyvių registracijos pažymoje. 
         22. Kai konkursą laimi didžiausią nuomos dydį pasiūlęs, bet komisijos posėdyje nedalyvavęs konkurso dalyvis, jam ne vėliau kaip per 3 darbo dienas nuo komisijos protokolo pasirašymo registruotu laišku išsiunčiamas pranešimas, kuriame nurodoma tiksli sutarties pasirašymo data ir laikas.  Konkurso dalyviai, nedalyvavę komisijos posėdyje, apie konkurso rezultatus informuojami elektroniniu paštu ar kitu būdu per 3 darbo dienas nuo komisijos protokolo pasirašymo.
	23. Konkurso laimėtojas, negalintis atvykti nurodytu laiku pasirašyti nuomos sutarties, turi ne vėliau kaip per 5 darbo dienas nuo pranešimo gavimo apie tai informuoti komisiją ir suderinti kitą nuomos sutarties pasirašymo datą. Jeigu konkurso dalyvis, pripažintas konkurso laimėtoju, atsisako sudaryti nuomos sutartį arba nepranešęs, kad negali nurodytu laiku atvykti pasirašyti nuomos sutarties, neatvyksta pasirašyti nuomos sutarties, pradinis įnašas jam negrąžinamas. Tokiu atveju komisijos sprendimu konkurso laimėtoju pripažįstamas kitas pagal eilę konkurso sąlygas atitinkančius dokumentus pateikęs konkurso dalyvis, pasiūlęs didžiausią turto nuomos dydį.
	24. Jeigu dalyvauti turto nuomos konkurse užsiregistruoja tik vienas konkurso dalyvis, jo pateikti dokumentai atitinka reikalavimus ir jis pasiūlo nuomos dydį ne mažesnį už nustatytą pradinį nuomos dydį, jis pripažįstamas konkurso laimėtoju.
	25. Jeigu dalyvauti turto nuomos konkurse neužsiregistruoja nė vienas dalyvis arba visi konkurso dalyviai pasiūlo nuomos dydį, mažesnį už nustatytą pradinį nuomos dydį, ir (ar) pateikiami ne visi šių sąlygų 12 punkte nurodyti dokumentai, konkursas skelbiamas neįvykusiu.	26. Jeigu du kartus paskelbus turto nuomos konkursą pasiūlymo nepateikia nė vienas konkurso dalyvis, skelbiant naujus to paties turto nuomos konkursus, pradinis nuomos dydis kiekviename kitame konkurse gali būti sumažintas iki 10 procentų prieš jį skelbtame konkurse nustatyto pradinio nuomos dydžio, bet ne daugiau kaip 30 procentų. 
         27. Konkurso laimėtojo pradinis įnašas įskaitomas į turto nuomą.
         28. Kitiems konkurso dalyviams pradinis įnašas grąžinamas į nurodytas sąskaitas per 5 darbo dienas po komisijos protokolo pasirašymo.
         29. Kėdainių rajono savivaldybės administracija bet kuriuo metu iki nuomos sutarties sudarymo turi teisę nutraukti konkurso procedūras, jeigu: 
	29.1. atsiranda aplinkybių, kurių nebuvo galima numatyti iki paskelbiant konkursą;
         29.2. paskelbus konkursą paaiškėja, kad savivaldybės turto nuoma negalima. 
         30. Konkurso dalyviai apie sprendimą nutraukti konkurso procedūras informuojami raštu, pradinis įnašas jiems grąžinamas per 5 darbo dienas nuo sprendimo nutraukti konkursą priėmimo.
         31. Paskelbti savivaldybės turto nuomos dydžiai, juos pasiūlę konkurso dalyviai, konkurso rezultatai įrašomi komisijos protokole, kurį ne vėliau kaip kitą darbo dieną po komisijos posėdžio pasirašo komisijos pirmininkas ir komisijos nariai. Konkurso dalyviai ar jų įgalioti atstovai turi teisę susipažinti su komisijos protokolu.

PRIDEDAMA. VMVT 2023-01-27 raštas Nr. 33S-(33.6.)-291.

Konkurso dalyvių registracijos pažyma

Konkurso objektas – 65,85 kv.m. patalpų (plane pažymėtos 2H1ž, unikalus Nr. 4400-5010-8095), bei 138 kv.m. pergolų (plane pažymėtos p1, p2, unikalus Nr. 4400-5545-9499), esančių Kėdainiai, Minareto g. 8, nuoma.
	
         Konkurso dalyvio pradinio įnašo dydis – 611,55 Eur (banko sąskaitos Nr. LT32 7300 0100 0252 3032 (AB Swedbank, mokėjimo paskirtis: „Dalyvio pradinis įnašas“).

Konkurso dalyvių registracijos laikas – 2023 m. kovo 20-23 d. darbo valandomis (8.00-16.00 val., pietų pertrauka 12.00-12.45 val.).

	Registracijos eil. Nr.
	Voko gavimo informacija
	Dalyvio pavadinimas
	Kita informacija

	laikas (minučių tikslumu)
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	





Įgaliotas registruoti konkurso dalyvius asmuo – _________________________________________
                                                                                          (vardas, pavardė, pareigos, parašas)


Komisijos pirmininkas – _____________________________
                                         (vardas, pavardė, pareigos, parašas)







Konkurso dalyvio pažymėjimas

Registracijos eilės numeris – _______________________________________________________
Voko gavimo data ir laikas (minučių tikslumu) – _______________________________________
Komisijos posėdžio vieta (adresas), data ir tikslus laikas – Kėdainių miesto seniūnija, 3 aukšto salė, adresas Kėdainiai, S. Jaugelio Telegos g. 2, 2023 m. kovo 24 d. 10.00 val.

